**Poziv na Javnu raspravu o Nacrtu Programa razvoja ruralnog turizma Crne Gore 2022-2025. godine s Akcionim planom**

Datum objave: 23.02.2023. godine

U skladu sa odredbom člana 15 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija („Sl. list CG“, broj: 41/18), Ministarstvo ekonomskog razvoja i turizma daje na

**JAVNU RASPRAVU**

**Nacrt** **Programa razvoja ruralnog turizma Crne Gore 2022-2025. godine s Akcionim planom**

i upućuje

**JAVNI POZIV**

građanima, naučnoj i stručnoj javnosti, državnim organima, strukovnim udruženjima, političkim subjektima, nevladinim organizacijama, međunarodnim organizacijama, medijima i svim zainteresovanim organizacijama i zajednicama da se uključe u javnu raspravu i daju svoj doprinos u pripremi Programa razvoja ruralnog turizma Crne Gore 2022-2025. godine s Akcionim planom.

Javna rasprava će trajati 20 dana od dana objavljivanja javnog poziva na internet stranici Ministarstva ekonomskog razvoja i turizma:  https://www.gov.me/mek.

Primjedbe, predlozi i sugestije dostavljaju se Ministarstvu ekonomskog razvoja i turizma, Direktoratu za razvojne politike u turizmu, pisanim putem na arhivu Ministarstva ekonomskog razvoja i turizma radnim danima od 08-13h, poštom na adresu Rimski trg 46, Podgorica ili elektronski na e-mail: anka.kujovic@mek.gov.me.

Dostavljanje primjedbi, predloga i sugestija vrši se na obrascu 4 propisanom Uredbom o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija („Sl. list CG“, broj 41/18).

Ministarstvo ekonomskog razvoja i turizma održaće tribine o tekstu Nacrta Programa razvoja ruralnog turizma Crne Gore 2022-2025. godine s Akcionim planom o čijem će datumu i mjestu održavanja zainteresovani subjekti biti obaviješteni putem internet stranice Ministarstva ekonomskog razvoja i turizma.

Službenica zadužena za davanje informacija o postupku Javne rasprave je Anka Kujović, kontakt: anka.kujovic@mek.gov.me.

Organizaciona jedinica koja je zadužena za pripremu dokumenta: Direktorat za razvojne politike u turizmu.

Nakon završene javne rasprave Ministarstvo ekonomskog razvoja i turizma će razmotriti sve pristigle primjedbe, predloge i sugestije i nakon toga sačiniti i objaviti Izvještaj o sprovedenoj Javnoj raspravi u roku od 15 dana od dana završetka Javne rasprave.

Prilozi:

Nacrt Programa razvoja ruralnog turizma 2022-2025 s Akcionim planom

Program javne rasprave

Obrazac za dostavljanje komentara, primjedbi i sugestija